stanford-oval/wikipedia huggingface dataset:
מדד תל אביב 125
נתונים היסטוריים

בטבלה להלן מופיעה סטטיסטיקה של מדד ת"א 125 וניתן למצוא בה:
תשואות שנתיות.
תשואה מורכבת שנתית (למעשה, ממוצע הנדסי) על פני תקופות של 5, 10, 15 ו-20 שנה בחלונות זמן ניידים.
התשואה הממוצעת השנתית (CAGR) משנת 2000 ועד סוף 2022 היא 5.9% המשמעות היא שבמהלך כל אחת מ-23 השנים הנ"ל תשואת המדד הממוצעת השנתית הייתה 5.9%
| תאריך | ת"א 125 | שנה | תשואה שנתית | תשואה שנתית מורכבת 5 שנים | תשואה שנתית מורכבת 10 שנים | תשואה שנתית מורכבת 15 שנים | תשואה שנתית מורכבת 20 שנים |
| --- | --- | --- | --- | --- | --- | --- | --- |

| 3 בינואר 2000   | 487.23   |   |   |   |   |  |   |
| 31 בדצמבר 2000   | 489.25   | 2000   | 0.4%   |   |   |  |   |
| 31 בדצמבר 2001   | 446.79   | 2001   | 8.7%-   |   |   |  |   |
| 31 בדצמבר 2002   | 332.45   | 2002   | 25.6%-   |   |   |  |   |
| 31 בדצמבר 2003   | 534.39   | 2003   | 60.7%   |   |   |  |   |
| 30 בדצמבר 2004   | 635.95   | 2004   | 19.0%   | 5.5%   |   |  |   |
| 29 בדצמבר 2005   | 822.99   | 2005   | 29.4%   | 11.0%   |   |  |   |
| 31 בדצמבר 2006   | 921.69   | 2006   | 12.0%   | 15.6%   |   |  |   |
| 31 בדצמבר 2007   | 1,154.59   | 2007   | 25.3%   | 28.3%   |   |  |   |
| 31 בדצמבר 2008   | 564.09   | 2008   | 51.1%-   | 1.1%   |   |  |   |
| 31 בדצמבר 2009   | 1,064.98   | 2009   | 88.8%   | 10.9%   | 8.1%   |  |   |
| 30 בדצמבר 2010   | 1,224.00   | 2010   | 14.9%   | 8.3%   | 9.6%   |  |   |
| 29 בדצמבר 2011   | 978.49   | 2011   | 20.1%-   | 1.2%   | 8.2%   |  |   |
| 31 בדצמבר 2012   | 1,049.06   | 2012   | 7.2%   | 1.9%-   | 12.2%   |  |   |
| 31 בדצמבר 2013   | 1,207.69   | 2013   | 15.1%   | 16.4%   | 8.5%   |  |   |
| 31 בדצמבר 2014   | 1,288.93   | 2014   | 6.7%   | 3.9%   | 7.3%   | 6.7% |  |
| 31 בדצמבר 2015 | 1315.08 | 2015 | 2.0% | 1.4% | 4.8% | 6.8% |  |
| 29 בדצמבר 2016 | 1282.37 | 2016 | 2.5%- | 5.6% | 3.4% | 7.3% |  |
| 31 בדצמבר 2017 | 1364.36 | 2017 | 6.4% | 5.4% | 1.7% | 9.9% |  |
| 31 בדצמבר 2018 | 1333.18 | 2018 | 2.3%- | 2.0% | 9.0% | 6.3% |  |
| 31 בדצמבר 2019 | 1616.7 | 2019 | 21.3% | 4.6% | 4.3% | 6.4% | 6.2% |
| 31 בדצמבר 2020 | 1568.09 | 2020 | 3.0%- | 3.6% | 2.5% | 4.4% | 6.0% |
| 31 בדצמבר 2021 | 2056.51 | 2021 | 31.1% | 9.9% | 7.7% | 5.5% | 7.9% |
| 29 בדצמבר 2022 | 1813.35 | 2022 | 11.8%- | 5.9% | 5.6% | 3.1% | 8.9% |
| תאריך | ת"א 125 | שנה | תשואה שנתית | תשואה שנתית מורכבת 5 שנים | תשואה שנתית מורכבת 10 שנים | תשואה שנתית מורכבת 15 שנים | תשואה שנתית מורכבת 20 שנים |
הרכב המדד

תבנית:מדד תל אביב 125
הערות שוליים

1 2  הודעה לעיתונות: המדדים החדשים של תל אביב – החל מפברואר 2017, באתר הבורסה, 10 באוגוסט 2016
↑  שני אשכנזי, ‏לראשונה בישראל: מדד ת"א 125 נקי מדלקים פוסיליים, באתר גלובס, 9 בנובמבר 2020
↑  (כלומר, ב-30 בנובמבר עבור הרבעון המסתיים ב-31.12, וכו')
↑  למידע מפורט יותר (הקישור אינו פעיל, 15 ביוני 2015)
↑  יוסי פינק, הבורסה מטילה פצצה: בוחנת רפורמת ענק בתחום המדדים בת"א - לא עוד 'ת"א 25', באתר ביזפורטל, 9 באוגוסט 2015
↑  יוסי פינק, זה מתקרב: הבורסה חושפת את המבנה של "רפורמת המדדים" - ויש שינוי דרמטי, באתר ביזפורטל, 27 בינואר 2016
FDD פרודקשיין

| --- | --- |

 נתונים כלליים
 סוג:  הפקה מוזיקלית, ניהול וייצוג אמנים, חברת תקליטים, הפקות תיאטרון, הפקות אירועים, הפקות סרטים, הפקות פרסומות
 מייסדים:  דוד פדידה
 תקופת הפעילות:  2005–הווה (כ־20 שנה)
 מיקום המטה:  רמת גן, ישראל
 מנכ"ל:  דוד פדידה
  
 https://www.fdd.co.il/
 
FDD פרודקשיין היא חברת הפקות ישראלית המתמחה בניהול וייצוג אמנים (בעיקר מהמגזר החרדי והדתי), מנכ"ל ומייסד החברה הוא דוד פדידה.
היסטוריה

החברה הוקמה ב-2005 על ידי דוד פדידה. היא מייצגת מגוון אמנים ולהקות במוזיקה היהודית והחסידית, בהם: יעקב שוואקי, שולי רנד, אוהד מושקוביץ, איציק דדיה, להקת הקינדרלעך והכנר דניאל אהביאל. החברה מפיקה אירועים וערבי שירה בישראל ובעולם. על חלקם הועבר ביקורת מאת מספר רבנים.
את השם FDD המציא מנחם טוקר לאחר שפדידה ביקש ממנו שם באנגלית.
באותה שנה הקים פדידה את להקת הילדים "הקינדרלעך" יחד עם ישי לפידות שב-2013 פרש מהלהקה.
בשנים 2012 ו-2013 הפיקה החברה את מחזות הזמר "שירים ונפלאות בבית הכנסת" ו-"שירים ונפלאות בבית הספר" בכיכובם של אוהד מושקוביץ, ישי לפידות, איציק דדיה, יונתן שינפלד, דניאל אהביאל ולהקת הקינדרלעך.
בשנת 2014 הצטרף לחברה איש התקשורת ארי המניק כמנהל יחסי ציבור.
החל משנת 2015 החברה מפיקה את תוכנית המציאות החרדית "הקול הבא". התוכנית שודרה ברדיו קול חי במסגרת התוכנית "מוצ"ש חי" בהנחייתו של מנחם טוקר. בשנת 2017 החתימה החברה את אמן הג'אז הישראלי דניאל זמיר והקימה את להקת "VOCALS" המונה חמישה זמרים בוגרי להקת הרבנות הצבאית.
החל מהעשור השני של המאה ה-21 התחילה החברה לייצג אמנים מחוץ למגזר החרדי כאבישחר ג'קסון ואמיליה אוזון.
בשנת 2018 הפיקה וביימה החברה את המחזמר "שירים ונפלאות בממלכת החלומות" בכיכובם של דודו פישר, עוזיה צדוק, להקת הקינדרלעך, עדי רן, שוקי סלומון ואמני קרקס Y. החל משנת 2019 מפיקה החברה את המופע "חבורת תרי"ג - בין הזמנים", למגזר החרדי בבימויו של קלוד דדיה בשיתוף עם אריאל ברמן.
בשנת 2019 החתימה החברה את הזמר והשחקן שולי רנד. בשנת 2020 החתימה החברה את האמן יונתן רזאל בשיתוף עם המפיק רוני בראון וחברת הליקון. באותה שנה הוחתם אמן החושים מני הולנדר לייצוג בחברה.
בשנת 2021 החברה הפיקה וביימה את סדרת המופעים "קיץ חי" - 14 מופעים ששודרו בלייב בתקופת הקורונה לכמאה אלף בתי אב בישראל באמצעות רדיו קול חי.
בשנת 2023, הוחתם על ייצוג בחברה הזמר רפאל אוזן, זוכה העונה השלישית של תוכנית המציאות "הקול הבא".
בשנת 2024 הוחתם על ייצוג בחברה הזמר דניאל יטיב. בדצמבר 2024 הוחתם הזמר יעקב שוואקי על ייצוג במשרד. במהלך אותה השנה עזבו את ייצוג המשרד יונתן שינפלד, קובי ברומר, שוקי סלומון והקלידן והמעבד אהרלה נחשוני.[דרוש מקור]
אמנים > אמנים תחת ייצוג החברה (לפי סדר ה-א' ב')

אוהד מושקוביץ
דניאל יטיב
חבורת תריג
יונתן רזאל
יעקב שוואקי
מני הולדנר
רפאל אוזן
שולי רנד
אמנים > אמנים תחת ייצוג החברה בעבר (לפי סדר ה-א' ב')

אברומי וינברג
איציק דדיה
אריה ברונר
דב הלר
דניאל אהביאל
דניאל זמיר
חיים שלמה מאייעס
יונתן שינפלד
ישי לפידות
מנחם פיליפ
עוזיה צדוק
קובי ברומר
קינדערלך
שוקי סלומון
הערות שוליים

↑  יקי אדמקר‏, מאבק של 30 שנה בעולם החרדי בא אל סופו בזכות האינטרנט, באתר וואלה, 27 בספטמבר 2015
↑   מוצ"ש חי | קובי ברומר מגיש סינגל חדש: "נטיעות", סרטון בערוץ "Toker.FM", באתר יוטיוב (אורך: 14:27)
↑  שירים ונפלאות 2 בבית הספר קליפ לשיר הנושא 2012, נבדק ב-2022-04-13
↑   פודקאסט הלובי של שלום ברנהולץ - ארי המניק, סרטון בערוץ "שלום ברנהולץ | Shalom Bernholtz", באתר יוטיוב (אורך: 01:23:09)
↑  מנדי גרוזמן, "הכוכב הבא" הגרסה החרדית: ריאליטי חסידי, באתר nrg‏, 28 בינואר 2015
↑  איש החלומות I שירים ונפלאות בממלכת החלומות I קליפ המחזמר הרשמי I חנוכה 2018, נבדק ב-2022-04-13
↑  מופע ׳בין הזמנים - חבורת תריג׳ | בנייני האומה | חדשות 12, נבדק ב-2022-04-13
↑  ישראל כהן, ישראל שומע ומדווח, קול פליי 42, 2023, עמ' 56
↑  ישראל כהן, ישראל שומע ומדווח, קול פליי, 45, עמ' 57
| --- | --- |
בקרת זהויות :  MusicBrainz: cdfc347f-5853-4e31-bfa5-95cb3efc562a 
דוד פדידה - מנכ"ל החברה
הסיקסטיז

ערך זה עוסק בלהקה ישראלית. אם התכוונתם לעשור, ראו .
| --- | --- |
להקת הסיקסטיז בשנת 2018. מימין לשמאל: אלי חדד, מוטי דיכנה, יואל לרנר, אייל קליין
להקת הסיקסטיז בשנת 2018. מימין לשמאל: אלי חדד, מוטי דיכנה, יואל לרנר, אייל קליין
 מוקד פעילות:  ישראל ישראל
 חברים
 יואל לרנר - מנהל מוזיקלי, זמר, ומנגן בגיטרות ובפסנתר.  מוטי דיכנה - זמר ומנגן בגיטרה בס.  אלי חדד - זמר ומתופף.  אייל קליין - זמר וקלידן.
 חברים לשעבר
 יאיר שרגאי - שירה וגיטרה  שלמה חממי - שירה ותופים  גרי אקשטיין - שירה וגיטרה מובילה  שלמה מזרחי - גיטרה מובילה  חיים רומנו - גיטרה מובילה  אלי נחום - גיטרה מובילה  גיורא קנת - גיטרה מובילה  סי לנדסבאום - גיטרה מובילה  יגאל ישראלי - גיטרה מובילה  איציק בדר - שירה ובגיטרה מובילה.  ז'אן פול זימבריס - שירה ותופים.
להקת הסיקסטיז בשנת 2008. מימין לשמאל: איציק בדר, אלי חדד, יואל לרנר ומוטי דיכנה
להקת הסיקסטיז היא להקה ישראלית שמבצעת גרסאות כיסוי ללהיטים משנות ה-60 של המאה ה-20. הרפרטואר שלה כולל שירים של הביטלס, אלביס פרסלי, פול אנקה, ניל סדקה, המחפשים, החיות, לד זפלין, דיפ פרפל ועוד. הלהקה פועלת מאז 1984.
הלהקה מופיעה במגוון סגנונות: מופע הרקדה של ריקודי שנות השישים, מופע פרונטלי במתכונת קונצרט, מופע אקוסטי לקהל אינטימי, ועוד. ללהקת הסיקסטיז היו מספר הופעות מיוחדות בעבר כולל מופע הצדעה לביטלס עם סימפונט רעננה, והופעה כלהקת חימום ללהקת "סגול כהה" בהופעותיה בארץ.
היסטוריה

הלהקה הוקמה בסוף 1984 לאחר שהרכב שנקרא "שפה משותפת", שכלל את מוטי דיכנה, אילן וירצברג, שפי ישי ושלמה חממי התפרק. "שפה משותפת" שרו בעיקר חומר מקורי וגם קצת עיבודים ללהיטים מוכרים משנות ה-60. אחר כך דיכנה, וחממי יחד עם לרנר החליטו להקים הרכב שיתרכז רק בחומר מוכר ולא בשיריהם המקוריים. "הסיקסטיז" הופיע לראשונה כחלק משירות המילואים שלהם יחד עם גרי אקשטיין ויאיר שרגאי. לרנר, דיכנה וחממי היוו את הבסיס של הלהקה, שמדי פעם הצטרפו אליהם גיטריסטים שונים, ביניהם אקשטיין, אלי נחום, גיורא קנת ואחרים.
"הסיקסטיז" הופיעו במחצית השנייה של שנות ה-80 בקביעות בפאב במלון "המלך שלמה" באילת. בהמשך הצטרף להרכב הגיטריסט שלמה מזרחי, איתו הופיעו בהצלחה רבה בכל רחבי הארץ עד 1990. באפריל 1990 הופיע בפסטיבל בלוז שנערך בים המלח עם גרי אקשטיין, יצחק קלפטר ומרגלית צנעני.
בשנות ה-90 הצטרף ללהקה הגיטריסט חיים רומנו, וניגן איתה כשנתיים וחצי. כשפרש החליף אותו איציק בדר. אחר כך פרש שלמה חממי ובמקומו הצטרף בתופים אלי חדד, שהיה חבר בלהקת בנזין.
הלהקה הקליטה אלבום אחד בשנת 1990, שכלל גרסאות כיסוי ללהיטי שנות ה-60. בהקלטת התקליט השתתפו: יואל לרנר, מוטי דיכנה ושלמה חממי. שאליהם הצטרף ניצן עין הבר בסקסופון וכלי נשיפה.
הערות שוליים

↑  גידי אביבי, זה היה לילה  של יום מפרך, באתר הארץ, 31 באוגוסט 2001
↑  טל פרי, ‏דיפ פרפל בארץ: "אנחנו יודעים שיש ציפיות גבוהות מההופעה", באתר גלובס, 11 במאי 2011
↑  מדריך מופעים, חדשות, 3 באוגוסט 1984
1 2  רותי הדר, 60-90-60, חדשות, 29 במרץ 1990
↑  בועז כהן, במקום הכי נמוך בעולם, חדשות, 5 באפריל 1990
↑  שרון מולדבי, כשהפוקיק היה בבטן, חדשות, 6 בספטמבר 1990
| --- | --- |
בקרת זהויות :  NLI: 987007302985905171  MusicBrainz: 6806b0f9-f2a4-49b9-9f5d-f282ab6183cd
לימפוציט

| --- | --- |

 שיוך:  מערכת הלימפה 
 מיקום אנטומי:  מערכת הלימפה 
 תיאור ב:  האנציקלופדיה הסובייטית הגדולה (1926–1947) 
 מזהים
 לטינית (TA98):  lymphocytes 
 טרמינולוגיה היסטולוגיקה:  H2.00.04.1.02002 
 FMA:  62863 
 קוד MeSH:  A11.118.637.555.567 
 מזהה MeSH:  D008214 
 
לימפוציט הוא אחד מתאי הדם הלבנים. במשטח הדם, הוא נראה כתא עגול, כשבמרכזו גרעין גדול התופס את רוב נפח התא. בצביעות הסטנדרטיות, הגרעין בעל צבע סגול כהה, כשרצועת הציטופלסמה הצרה נצבעת סגול בהיר עד תכלת. הלימפוציטים שוכנים בקשרי הלימפה, ומכאן שמם תאי לימפה (lymphocytes). מדי פעם, הם יוצאים מקשרי הלימפה ונודדים בין קשרי לימפה אחרים; הנדידה נעשית דרך מערכת הדם ודרך מערכת הלימפה.
לימפוציט במשטח דם הצבוע גימזה. במרכז גרעין עגול התופס את רב נפח התא, ופס צר של ציטופסמה סביב הגרעין. סביבו תאי דם אדומים (אריתרוציטים), וכ־3 טסיות דם).
הלימפוציטים, כשאר תאי הדם נוצרים במח העצם. ההתפתחות של תאי הדם נעשית באופן הררכי, מתא אב קדמון (תא גזע), דרך תאי אב מתקדמים, ומהם מתפתחים קווי התאים השונים. במקרה של הלימפוציטים, תאי אב לימפואידיים מתפתחים מתאי גזע, ומהם מתפתחים שני קווים - לימפוציטים ותאי הרג טבעיים. הלימפוציטים מתפצלים לשני סוגים: לימפוציטים B המשלימים את התפתחותם במח העצם, ולימפוציטים מסוג T העוברים עוד תהליך של הבשלה בתימוס. הלימפוציטים משתייכים למערכת החיסון הנרכשת ולהם תפקיד מרכזי בתגובה החיסונית. תאי ההרג הטבעיים (natural killer - NK - cells) מוגדרים כלימפוציטים גדולים ומגורגרים (large granular lymphocyte - LGL) הפועלים במסגרת מערכת החיסונית המולדת.
תפקיד הלימפוציטים בתגובה החיסונית > כללי

בתגובה החיסונית מוכרים שני דפוסי תגובה:
התגובה החיסונית המולדת, כלומר, זו המתרחשת כאשר תאיה פוגשים גורם מחלה ומגיבים באופן מיידי לנוכחותו, מבלי שיצטרכו לעבור חלוקה והתמיינות נוספים. התגובה המולדת מבוטאת על ידי כל תאי הדם הלבנים, למעט לימפוציטים. תאי NK על אף מוצאם הלימפואידי משתייכים למערכת המולדת.
התגובה החיסונית הנרכשת, כלומר, זו המתרחשת כאשר תאיה פוגשים גורם מחלה וחייבים לעבור תהליך מורכב של חלוקה והתמיינות קודם שיוכלו להגיב (כלומר, ״לרכוש״ את יכולת התגובה - to acquire). תגובה כזו מבוטאת על ידי לימפוציטים T ו- B בלבד, וכך משתייכים למערכת הנרכשת.
כשלימפוציט (B או T) מזהה באופן ייחודי (ספציפי) מולקולה כלשהיאנטיגן או antigen (המוגדר כחומר המעורר תגובה חיסונית) באמצעות קולטן ייעודי המצוי על קרום התא, נכנס הלימפוציט למעגל של חלוקה תוך כדי התמיינות, כשבמהלכה הולכים ומתמיינים לימפוציטים פעילים המבטאים תגובה חיסונית התואמת לאנטיגן. כל הלימפוציטים המתמיינים מן הלימפוציט המקורי קרויים שבט, clone. כך, התגובה החיסונית המבוססת על תגובה של לימפוציטים היא תגובה שבטית. מאחר שכל גורם מחלה מכיל הרבה אנטיגנים, כך התגובה החיסונית הנרכשת מבוססת על תגובתם של שבטי לימפוציטים רבים; זוהי תגובה רב שבטית או פוליקלונלית. במהלך ההתמיינות של לימפוציטים מגורים חלים התהליכים הבאים:
הגברת עוצמת התגובה, התלויה בנוכחותו המתמשכת של גורם המחלה.
שיפור איכות התגובה עם הזמן (affinity maturation), כלומר התאמה טובה יותר של התגובה לגורם המחלה.
יצירת זיכרון חיסוני, כלומר יצירת תנאים לתגובה משופרת אם תתקיים לאחר זמן פגישה חדשה עם גורם המחלה.
לעומתם, כאשר תא הרג טבעי מזהה אנטיגן באמצעות קולטן ייעודי המצוי קרום התא, עובר הוא לתפקד כתא הרג באופן מיידי.
תפקיד הלימפוציטים בתגובה החיסונית > לימפוציטים מסוג B

כאמור, לימפוציטים B נוצרים ומבשילים במח העצם. שלב ההתפתחות הזה אינו תלוי בנוכחות גורמי מחלה. עם הבשלתם, עוזבים לימפוציטים B את מח העצמות ונפוצים בין קשרי הלימפה באמצעות מערכות הדם והלימפה. תכלית ההפצה והנדידה להגביר את הסיכוי למפגש עם גורמי מחלה מסוגים שונים. לימפוציטים אלה מוכרים כלימפוציטים נאיביים, כלומר טרם פגשו אנטיגן מגרה. עם זיהוי גורם מחלה (אנטיגן), נכנסים הלימפוציטים הנאיביים לתהליך של חלוקה תוך כדי התמיינות. במהלך התהליך חלק מן הלימפוציטים הופכים לתאים מגיבים או פעילים, וחלקם לתאי זיכרון. התאים המגיבים, קרויים תאי פלסמה (plasma cells), הם שונים בצורתם מן הלימפוציטים המקוריים, והם מפרישים חלבונים פעילים הקרויים נוגדנים (antibodies). הנוגדן הוא אמצעי התגובה של לימפוציטים B, ותכונתו העיקרית לזהות ולקשור את האנטיגן באופן ספציפי. הנוגדן הוא חלבון גדול בעל שני תפקודים: א) קשירת אנטיגן - מתבצע ב״ראש״ הנוגדן, ב) סילוק האנטיגן לאחר שנקשר - מתבצע ב״זנב״ הנוגדן. הדרך לסילוק האנטין אינה אחידה ותלויה בתכונותיו - הכימיים והמבניים. לפיכך, תהליך ההתמיינות של לימפוציטים B כוללת גם התאמת הנוגדן לסילוק האנטיגן באופן היעיל ביותר. באדם, קיימים סוגים מגוונים של נוגדנים, כשלכל סוג דרך אופטימלית לסילוק אנטיגן: Immunoglobulin M או - IgM, מספר סוגים של IgG, סוג הקרוי IgE, וסוג הקרוי IgA, שמקום פעילותו העיקרי מערכת העיכול. משך החיים של תאי הפלסמה עשוי להגיע למספר חודשים, ועם סילוק גורם המחלה הם מתמעטים ויחד עם כמות הנוגדנים שייצרו. מאחר שרוב הנוגדנים מצויים במחזור הדם, נהגו בעבר לקרוא לתגובה זו התגובה ההומורלית (humoral response)
תפקיד הלימפוציטים בתגובה החיסונית > לימפוציטים מסוג T

לימפוציטים T נוצרים אף הם המח העצם, וממשיכים את הבשלתם בתימוס. מן התימוס יוצאים במה סוגים של לימפוציטים T והעיקריים הם:
לימפוציט T מווסת (רגולטורי).
לימפוציט T הורג (ציטוטוקסי).
בדומה ללימפוציטים B, גם הלימפוציטים T הם נאיביים ומתפשטים ל- וסובבים בין קשרי הלימפה באמצעות מחזר הדם והלימפה. הלימפוציטים דומים מבחינה מיקרוסקופית, ולכן פותחו טכנולוגיות להבחין ביניהם על פי חלבונים המצויים על פני קרום התא: לימפוציטים T רגולטוריים מאופיינים על ידי חלבון הקרוי cluster of differentiation 4, או CD4, ולימפוציטים T ציטוטוקסיים על ידי חלבון הקרוי CD8. כדי להבדיל תגובות אלה מתגובות הנוגדנים, נהגו בעבר לקרוא לתגובות תאי ה- T כתגובה התאית (cellular response).
תפקיד הלימפוציטים בתגובה החיסונית > לימפוציטים מסוג T > לימפוציטים מסוג CD4 (רגולטוריים)

בדומה ללימפוציטים B, לימפוציטים T רגולטוריים, המזהים גורם מחלה, נכנסים למעגל של חלוקה תוך כדי ההתמיינות, שבסופה מתקבלים שבטים פעילים של תאים, שהפעילות שלהם נמדדת על פי כושרם לנתב את התגובה החיסונית הרצויה. ניתוב התגובה נעשה באמצעות חלבונים קצרים (פפטידים) המופרשים מן התאים, ולהם פעילות ביולוגית מגוונת המשפיעה על התפקוד של תאים רבים בגוף, ובעיקר על זאת של תאי מערכת החיסון. פפטידים אלה נקראים אינטרלוקינים (interleukin - IL). הפעילות של האינטרלוקינים מכוונת ליצירת תגובה חיסונית מסונכרנת שתהיה האופטימלית לסילוק גורם המחלה. לדוגמה, בעת זיהום מערכת העיכול בתולעים טפיליות, נוצרת תגובה חיסונית המווסתת על ידי IL4 ו- IL5 (אינטרלוקינים שונים מקבלים מספר שונה), המכוונים לתגובה מסונכרנת, המתבססת על פעילות מוגברת של אאוזינופילים ומקרופאגים, הקוטלים את התולעים הטפיליות באופן מיטבי. בנוסף לתאים הפעילים מתמיינים גם תאי זיכרון, כהכנה למפגש עתידי עם אותו גורם מחלה. עם סילוק גורם המחלה מתמעטים התאים הרגולטוריים ועמם האינטרלוקינים שייצרו.
תפקיד הלימפוציטים בתגובה החיסונית > לימפוציטים מסוג T > לימפוציטים הורגים מסוג CD8

לימפוציטים T מסוג CD8 הם תאי הרג (ציטוטוקסיים), ההורגים תאי מטרה בדרך של מגע ישיר. תאי המטרה הם תאי גוף שבהם נתגלה שינוי בשלמות התא, כגון תאים הנגועים בווירוס. גם תאים אלה, כתאים נאיביים, סובבים בגוף, ועם גירוי בעקבות זיהוי אנטיגן (גורם מחלה - לרוב ווירוסים מסוגים שונים) הם נכנסים למעגל של חלוקה והתמיינות שבסופם נוצרים תאי הרג (התאים הפעילים) ותאי זיכרון. תאי הרג (cytotoxic T lymphocytes - CTL) פוגשים בתא נגוע, נצמדים אליו, פוגעים בקרום התא ובגרעינו, ומביאים למות התא. בפעילותם שלוש תכונות חשובות: הם מסוגלים לבצע כמה סבבי הרג, בעת הריגת תאי מטרה הם מוגנים מאמצעי ההרג שבהם הם עושים שימוש, ואינם פוגעים בתאים בריאים המצויים בסביבה.
תפקיד הלימפוציטים בתגובה החיסונית > תאי הרג טבעיים (NK)

תאי הרג טבעיים הם תאי הרג. בשונה מלימפוציטים T ו- B, אינם עוברים תהליך של חלוקה והתמיינות בעת שהם עוברים גירוי על ידי תא מטרה; תא ההרג הטבעי מתחיל את תהליך ההרג באופן מיידי, ולכן נחשב כתא המשתייך למערכת החיסון המולדת, על אף מוצאו הלימפואידי. הקולטנים לאנטיגן שעל פני תאי הרג טבעיים שונים מאלה המצויים על לימפוציטים T ו- B, הן במבנה והן בסוג המולקולות שהם מזהים על גבי תאי מטרה. לתפקוד תא ההרג הטבעי חשיבות מכרעת בעת התגובה המוקדמת נגד תאי מטרה שונים (תאים נגועים בווירוס, תאים סרטניים ועוד), שכן עוברים כמה ימים עד לסיום תהליך ההבשלה של ה- CTL. במהלך פעילות ההרג של תאי ההרג הטבעיים, הם גם משחררים מכלול של ציטוקינים ובכמויות גדולות, התורמים להכוונתה של תגובה החיסונית הנרכשת. מאחר שאין תהליך של חלוקה והתמיינות, אין יצירת זיכרון חיסוני בתאי הרג טבעיים.
ראו גם

לימפומה (סרטן הלימפוציטים או מערכת הלימפה)
הערות שוליים

↑  Anne Y. Lai, Motonari Kondo, T and B lymphocyte differentiation from hematopoietic stem cell, Seminars in Immunology 20, 2008-08, עמ' 207–212 doi: 10.1016/j.smim.2008.05.002
↑  Alberts B, et al., Chapter 23: Innate Immunity, Molecular Biology of the Cell., 4th edition, New York: Garland Science, 2002
↑  Alberts B, et al., Chapter 24, The Adaptive Immune System, Molecular Biology of the Cell, 4th edition, New York: Garland Science, 2002
↑  Luciana Cavalheiro Marti, Nydia Strachman Bacal, Laiz Camerão Bento, Rodolfo Patussi Correia, Fernanda Agostini Rocha, Lymphoid Hematopoiesis and Lymphocytes Differentiation and Maturation, InTech, 2017-07-12, ISBN 978-953-51-3343-8. (באנגלית)
↑  Ratajczak, W. et al., Immunological memory cells, Central European J. Immunol. 43, 2018, עמ' 194–203 doi: 10.5114/ceji.2018.77390
↑  Justiz Vaillant A.A. & Qurie A., Interleukin, Treasure Island (FL): StatPearls Publishing, 2023
↑  Inclan-Rico, J.M. &  Siracusa, M.C., First Responders: Innate Immunity to Helminths, Trends in Parasitol. 34, 2018, עמ' 861–880 doi: 10.1016/j.pt.2018.08.007
↑  Halle, S., Halle, O. & Förster. R., Mechanisms and Dynamics of T Cell-Mediated Cytotoxicity In Vivo, Trends in Immunol. 38, 2017, עמ' 432–443 doi: 10.1016/j.it.2017.04.002
↑  Papamichail, M., et al, Natural killer lymphocytes: biology, development, and function, Cancer Immunol. Immunotherapy 53, 2004, עמ' 176–186 doi: 10.1007/s00262-003-0478-4
| תאי דם |
| --- | --- | --- |
| תאי דם אדומים | אריתרוציטים • רטיקולוציטים | תא דם |
| תאי דם לבנים | נויטרופילים • אאוזינופילים • באזופילים • מקרופאגים • לימפוציטים • מונוציטים • פגוציטים | תא דם |
| ראו גם | טסיות דם • פלזמה • דם • מחזור הדם | תא דם |
| --- | --- |
בקרת זהויות :  NLI: 987007541170505171  BnF: cb11945793n (data)  GND: 4036762-9  LCCN: sh85079147  NKC: ph254458  TH: H2.00.04.1.02002 
תרשים ההתמיינות של תאי הדם לסוגיהם מתא אב משותף. הלימפוציטים מתפתחים מתא האב הלימפואידי, המהווה גם תא אב לתאי הרג טבעיים. מתא האב הלימפואידי מתפתחים שני סוגים של לימפוציטים: למפוציטים מסוג T ולימפוציטים מסוג B
תא פלסמה בשל (מימין) ותא בתהליך ההבשלה לתא פלסמה. בשונה מן הלימפוציט, לתא הבשל מבנה אובאלי, גרעין גדול הקרוב לאחד הקטבים, הציופלסמה נרחבת ומגורגרת - כסימן לפעילות גבוהה, במקרה זה ייצור נוגדנים
תמונה סכמטית של נוגדן מסוג IgG. בחלק העליון של הסכמה מתקיים תהליך קישור האנטיגן, ובחלק התחתון - תהליך סילוקו
תמונה ברזולוציה גבוהה המראה קבוצה של CTL המקיפים תא סרטני במרכז. תא ההרג התחתון משמאל כבר התחבר לתא המטרה. עם ההתחברות מוחדרים חמרים ממיתים (צבע אדום) לתוך תא המטרה וקוטלים אותו. עם סיום התהליך פונים ה- CTL לאיתור מטרות חדשות.
דלתא איירליינס

איירבוס A350-900 של החברה
בואינג 767 של החברה
בואינג 767 בצבעי סקאיי טים
בואינג 400–767 בצבעי החברה הקודמים
איירבוס A330-300 של החברה
בואינג 737-900ER של החברה
בואינג 300–757 של החברה.
דלתא איירליינס (באנגלית: Delta Air Lines) היא חברת תעופה אמריקאית, השנייה בגודלה בעולם לאחר אמריקן איירליינס, בהיקף הנוסעים וצי המטוסים. משרדיה הראשיים של החברה ממוקמים באטלנטה, ג'ורג'יה, שם גם שוכן נמל הבית שלה.
בנמל התעופה ג'ון פ. קנדי בניו יורק מחזיקה דלתא בבעלות בלעדית בטרמינל 2 ובחצי מטרמינל 4.
החברה מפעילה טיסות סדירות למגוון יעדים בארצות הברית ואמריקה הלטינית, וכן לאירופה, אסיה ולמזרח התיכון. רשת קווי התעופה שלה היא הגדולה ביותר בעולם.
לדלתא יש הסכמי שותפות קוד (Code Sharing) עם חברות תעופה רבות, כמו אייר פראנס, KLM, קוריאן אייר, וירג'ין אטלנטיק, קניה איירווייז ועוד. כמו כן היא חברה בברית התעופה סקאיי טים.
תולדות החברה > השנים הראשונות

החברה החלה את פעילותה כחברה הראשונה בעולם לריסוס אווירי בשם Huff Daland Dusters, Inc. החברה נוסדה ב-2 במרץ 1925, במייקון, ג'ורג'יה, לפני שעברה למונרו, לואיזיאנה, בקיץ 1925. המנכ"ל הראשון של החברה, הוביל קבוצת משקיעים מקומיים שרכשו את נכסיה. חברת Delta Air Service התאגדה ב-3 בדצמבר 1928, ונקרא על שם אזור הדלתא של מיסיסיפי.
שירותי טיסות נוסעים החלו ב-17 ביוני 1929, מדאלאס טקסס, לג'קסון מיסיסיפי, עם עצירות בשברופורט ובמונרו, לואיזיאנה. עד יוני 1930, השירות התרחב מזרחה לאטלנטה ומערבה לפורט וורת', טקסס.
בשנת 1934, החלה לפעול בשם "דלתא איירליינס" והעבירה את המטה שלה ממונרו, לואיזיאנה, למיקומה הנוכחי באטלנטה בשנת 1941. שם החברה הפך רשמית ל "דלתא איירליינס" בשנת 1945. בשנת 1946 החלה החברה בהפעלת שירות מטענים קבועה.
בשנת 1953 השיקה החברה את הקווים הבינלאומיים הראשונים שלה, לאחר רכישת חברת "שיקגו וסאות'רן אייר ליינס". ב-1959, היא הייתה חברת התעופה הראשונה שהפעילה את דאגלס DC-8. בשנת 1960, היא הייתה חברת התעופה הראשונה שהפעילה מטוסי Convair 880. בשנת 1964, היא השיקה את מערכות ההזמנות Deltamatic באמצעות מחשבים מסדרת IBM 7070. בשנת 1965, דלתא הייתה חברת התעופה הראשונה שהפעילה את מטוסי דאגלס DC-9.
תולדות החברה > התרחבות בינלאומית

בשנת 1970, הפעילה דלתא לראשונה צי של מטוסי סילון בלבד, ובשנת 1972 היא רכשה את Northeast Airlines. בשנת 1978 היא החלה בהפעלת קו טיסה טרנס-אטלנטי, עם הטיסות הראשונות ללא עצירות מאטלנטה ללונדון. ב-1981 השיקה דלתא תוכנית נוסע מתמיד. ב-1987 היא רכשה את "ווסטרן איירליינס", ובאותה שנה החלה דלתא בהפעלת קו טרנס-פסיפי (אטלנטה-פורטלנד, אורגון-טוקיו). בשנת 1990, דלתא הייתה חברת התעופה הראשונה בארצות הברית שהפעילה מטוסי מקדונל דאגלס MD-11. ב-1991 היא רכשה את כל הנתיבים הטרנס-אטלנטיים של פאן אמריקן וורלד איירווייז ("פאן אם"). דלתא הייתה כעת חברת התעופה המובילה בקווים מעל לאוקיינוס האטלנטי.
ב-1997, דלתא הייתה חברת התעופה הראשונה שהטיסה יותר מ-100 מיליון נוסעים בשנה קלנדרית, מחזור המכירות שלה היה 13.9 מיליארד דולר ורווח נקי הסתכם ב-934 מיליון דולר. באותה שנה, החלה דלתא להרחיב את הנתיבים הבינלאומיים שלה לאמריקה הלטינית.
תולדות החברה > משבר ופשיטת רגל

לאחר פיגועי 11 בספטמבר, סבלה החברה מהפסדים, על רקע גידול בהוצאות על אבטחה וביטוח, וירידה בתנועת הנוסעים. היא הפסידה 1.22 מיליארד דולר בשנת 2001. במרץ 2002 הודיעה שהיא מפסיקה לשלם עמלות לסוכנויות נסיעות, באוקטובר 2002 הודיעה על פיטורי 8,000 עובדים, ובסך הכל באותה שנה קיצצה כרבע מכוח האדם שלה.
ב-2003 השיקה החברה את Song, חברת לואו-קוסט, במטרה להתמודד עם התחרות הגוברת בענף. בספטמבר 2004 הודיעה על פיטורי 7,000 עובדים נוספים. במרץ 2005, הודיעה כי תחדל לספק ארוחות לנוסעים ברוב טיסותיה ביבשת אמריקה.
ב-14 בספטמבר 2005, החברה הגישה בקשה לפשיטת רגל, תוך שהיא מציינת את עליית עלויות הדלק כגורם המרכזי. היא יצאה מפשיטת רגל באפריל 2007, לאחר תוכנית הבראה, ומניותיה נרשמו מחדש בבורסת ניו יורק. במקביל באותה עת הדפה ניסיון השתלטות עוינת מצד חברת יו אס איירוייז.
תולדות החברה > מיזוג עם נורת'ווסט איירליינס

ב-14 באפריל 2008 הודיעו חברות דלתא ונורת'ווסט איירליינס כי נורת'ווסט איירליינס תתמזג עם חברת דלתא איירליינס ושם החברה המאוחדת יישאר דלתא איירליינס. בסוף אוקטובר אותה שנה אושר המיזוג ובעקבותיו הפכה חברת דלתא איירליינס החדשה לחברת התעופה הגדולה בעולם לאותה תקופת זמן. על פי התחזיות יהיו לחברה הכנסות של 35 מיליארד דולר. לחברה המאוחדת צי מטוסים המונה 724 מטוסים הטסים ל-390 יעדים ב-67 מדינות ומועסקים בה כ-75,000 עובדים.
באוקטובר 2010 הוגדרה החברה כאחד ממקומות העבודה הטובים ביותר לקהילה הגאה.
ב-2019 הנהיגה החברה נגישות בטיסה לחירשים וכבדי שמיעה, והכשירה חלק מצוותה לתקשורת בשפות סימנים שונות.